Morten Knutsen

Morten Knutsen (født 27. november 1977 i Arendal) er en fotballspiller. Knutsen var regnet som et stort talent og ble hentet fra Start til Rosenborg i 2000. Etter å ha spilt for moderklubben i 2002, ble han hentet til Odd Grenland før sesongen 2004. Han hadde spilt 58 kamper for Rosenborg, men avtalen med Start innebar at Rosenborg skulle betale en, for sin tid, stor sum når han hadde spilt 60 kamper. Han ble derfor fristilt fra kontrakten ett år før den løp ut.

Knutsen levde ikke opp til forventningene i Odd, men avgjorde UEFA-cupkampen mot Ekranas i 2004 på frispark, noe som ga ham en viss heltestatus. Han var skadet store deler av sesongen 2005. Etter 2006-sesongen ble han fristilt av klubben og vendte hjem til Arendal. Han tegnet kontrakt med den lokale klubben FK Arendal før 2007-sesongen, men ble tvunget til å legge opp før sesongen begynte på grunn av fortsatte skadeproblemer.

Etter at Arendal Fotball ble stiftet i september 2010 har Morten Knutsen blitt spillende hovedtrener for klubben. Han ga seg som trener etter 2011-sesongen, men fortsatte som spiller i 2012.

 Karriere som spiller 
(Sist oppdatert 1. januar 2007)
KlubbKamperMålPeriode Grane-   Start-   Rosenborg551999 - 2003  Odd Grenland2632004 - 2006  FK Arendal002007   

 Meritter 
Rosenborg BK
 Tippeligaen (1): 2000

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for Idrettsklubben Start
Kategori:Fotballspillere for Rosenborg BK
Kategori:Fotballspillere for Odds ballklubb
Kategori:Fotballspillere for Arendal Fotball
Kategori:Fødsler i 1977
Kategori:Fotballtrenere for Arendal